Hantu Kak Limah Balik Rumah

Hantu Kak Limah Balik Rumah ialah sebuah filem komedi seram Malaysia 2010 arahan Mamat Khalid dan yang pertama dalam trilogi Hantu Kak Limah."Mamat Khalid is back with Hantu Kak Limah Balik Rumah", New Straits Times, 7 December 2010."Hantu Kak Limah Balik Rumah, taruhan terbaru Mamat Khalid", Berita Harian, 7 Disember 2010. Filem yang dibintangi oleh Awie, Man Kadir, Zami Ismail, Johan Raja Lawak dan Soffi Jikan ini berlatarbelakangkan suasana Kampung Pisang selepas kejadian Zombi. Tetapi filem ini bukanlah kesinambungan kepada filem Zombi Kampung Pisang, tetapi lebih terarah kepada kejadian yang berlaku di Kampung Pisang. Filem ini ditayangkan pada 9 Disember 2010.Bangga dan puas hati  Berita Harian. Dicapai pada 26 Jun 2011.Budiey (23 November 2010). Sinopsis Hantu Kak Limah Balik Rumah Sensasi Selebriti. Dicapai pada 26 Jun 2018.

 Plot 
Husin (Awie) yang telah dua tahun bekerja di Singapura mengambil keputusan balik ke kampung halamannya, Kampung Pisang. Apabila sampai ke rumahnya, Husin hairan melihat perangai pelik jiran sebelah rumahnya, Kak Limah (Delimawati) yang langsung tidak bercakap dan rambut yang mengerbang semacam. Dia juga mengalami kejadian menakutkan ketika mahu tidur. Husin bergegas ke warung Pak Jabit (Man Kadir), lalu menceritakan kepada orang-orang kampung bahawa barangkali Kak Limah sudah menjadi hantu. 

Abi Hurairah (Johan Raja Lawak) setuju dengan pendapat Husin kerana beliau juga mengalami peristiwa pelik ketika melihat Kak Limah di kawasan kubur. Pak Jabit yang memang geram akan Husin (kerana memutuskan ikatan kasih dengan anak gadisnya, Che Nin (Ummi Nazeera), menuduh Husin pembawa nasib buruk kepada Kampung Pisang. Sebelum ini keadaan aman damai, sebaik sahaja Husin muncul, keadaan kembali kacau bilau. Pak Abu (Zami Ismail) mencadangkan agar mereka menyiasat apa yang berlaku sebenarnya. Beramai-ramai mereka ke rumah Kak Limah. Mereka menemui mayat Kak Limah yang hampir reput. Namun, setelah pengebumian jenazah Kak Limah, kampung mereka masih dihantui makhluk misteri di tengah-tengah malam. Pelbagai bomoh dipanggil untuk menghalau hantu, malangnya tiada satu pun bomoh yang berjaya menghalau hantu tersebut. Misteri hanya terurai apabila anak Kak Limah kembali ke Kampung Pisang.

Pelakon

Pelakon utama
 Awie sebagai Husin
 Ummi Nazeera sebagai Cik Nin
 Johan Raja Lawak sebagai Abi Hurairah
 Usop Wilcha sebagai Usop
Pelakon pembantu
 Delimawati sebagai Kak Limah
 Zami Ismail sebagai Pak Abu
 Pekin Ibrahim sebagai Musalman
 Man Kadir sebagai Pak Jabit
 Soffi Jikan sebagai Wak Joko/Pak Salam Erwin Joko Anwar
 Kamarool Haji Yusoff sebagai Chomprak
 Avaa Vanja sebagai Ayu
 Dewa Sapri sebagai Cik Purnama
 Azwan Annuar sebagai Wan Kaswi
 Zainuri Misfar sebagai Zulfekar
 Adam Khalid sebagai Adam

Kumpulan 'Bajang Insaf'
 Rosli Mohalim (Gitar utama)
 Hairil Bulu (Bass)
 Zapaa Khalid (Drum)
 Nazari Ibrahim (Gitar irama)

Penerbitan
Hantu Kak Limah Balik Rumah diarahkan oleh Mamat Khalid dan diterbitkan oleh Gayatri Su-Lin Pillai untuk Tayangan Unggul.Siti Athirah Dzulkifly (19 Disember 2010). Tragedi di Kampung Pisang Utusan Malaysia. Dicapai pada 26 Jun 2011. Ia merupakan filem keempat Mamat bersama Tayangan Unggul selepas tiga filem terdahulu dan kesinambungan daripada filem Zombi Kampung Pisang. Filem ini masih mengekalkan genre komedi seram, dan menampilkan kejutan demi kejutan. Penggambaran dijalankan sepenuhnya di Kuala Kangsar, Perak.Pradeeb Kumar Velayutham & Diyana Zamri (4 Jun 2016). Kuala Kangsar Popular Sebagai Lokasi Filem Tempatan  Malaysia Aktif. Dicapai pada 26 Jun 2018.

Muzik dan runut bunyi
 Mencari Bahagia nyanyian Dewa Sapri (nyanyian asal oleh A. Ramlee)
 Endkill nyanyian Exile (band metal underground dari Malaysia)
 Di Ambang Wati nyanyian Awie
 Bila Rindu Ku Sebut Namamu nyanyian Siti Fairuz
 Con Te Partiro nyanyian Andrea Bocelli
 The Flight Of Bumble Bee petikan piano Maksim Mrvica
 Selamat Pengantin Baru nyanyian Usop Wilcha & Johan (penyanyi asal - Saloma)
 Daddy Cool nyanyian Boney M.
 Cinta Sabun Mandi nyanyian Iwan
 Stanza Sepi Sekeping Hati nyanyian Awie (nyanyian asal oleh Ben Nathan)
 Soley Soley nyanyian Middle Of The Road
 Berjuta Batu nyanyian Alleycats
 Sorry Seems To Be The Hardest Word nyanyian Zami Ismail (nyanyian asal oleh Elton John)
 Cinta Kristal nyanyian Awie (nyanyian asal oleh Rahim Maarof)
 Ayuh Kawan nyanyian Awie & Siva

Keluaran dan sambutan

Kutipan
Pada 28 Disember 2010, dilaporkan bahawa jumlah kutipan Hantu Kak Limah Balik Rumah mencecah paras RM 6 juta semenjak dibuka pada 9 Disember, menjadikan filem ini terbitan Tayangan Unggul paling besar dalam sejarah.Hantu Kak Limah Kaut RM6 Juta, gua.com.my, 28 Disember 2010. Dicapai pada 28 Disember 2010. Setelah habis tayangan di 39 buah pawagam, filem Hantu Kak Limah Balik Rumah mengutip sebanyak RM 7.90 juta, sekaligus menjadikannya filem Malaysia ketiga terbanyak kutipan kasar di pawagam Malaysia, mengekori filem Ngangkung yang mengutip RM 8.18 juta dan Khurafat: Perjanjian Syaitan yang mengutip RM 8.03 juta.

Ulasan kritis
Siti Athirah Dzulkifly dari Utusan Malaysia mengulas bahawa HKLBR ialah sebuah filem satira sosial yang mengambil pendekatan komedi gelap. "Walaupun Hantu Kak Limah Balik Rumah kelihatan melucukan tetapi pemahaman tentang filem ini memerlukan keseriusan. Isu sosial dalam filem ini suatu yang serius, cuma disampaikan dengan pendekatan komedi satira." Syazwan Zakariah juga dari Utusan Malaysia tidak menganggap Hantu Kak Limah Balik Rumah sebagai sebuah filem sambungan. Namun sekadar menggunakan watak dengan latar yang sama, tetapi masih mampu berdiri sendiri.Syazwan Zakariah (16 Disember 2010). Mari balik ke panggung Utusan Malaysia. Dicapai pada 26 Jun 2011. Portal hiburan Gua.com.my pula menyifatkan HKLBR ialah sebuah karya bersifat sindiran sinis.ULASAN - Sindiran Sinis Dalam Hantu Kak Limah Balik Rumah Gua.com.my. Dicapai pada 16 April 2011.Review filem Hantu Kak Limah Balik Rumah Mysifu. Dicapai pada 16 April 2011.

Anugerah dan pencalonan
Hantu Kak Limah Balik Rumah mendapat pencalonan dalam FFM 24 dengan 4 pencalonan, sekali gus memulihkan reputasi filem ini selepas gagal tercalon pada Anugerah Skrin 2011.

TahunAnugerahKategoriPenerimaKeputusan2011Festival Filem Malaysia ke-24Pengarah TerbaikMamat KhalidAktor TerbaikAwieCerita Asal TerbaikMamat KhalidPelakon Pembantu Lelaki Terbaik Shy8

Kesinambungan

Husin, Mon dan Jin Pakai Toncit (2013)

Pada 2012, kesinambungan filem ini telah diumumkan dengan Mamat Khalid kembali menduduki kerusi pengarah dan menulis skrip. Untuk filem ini, watak Kak Limah lakonan Delimawati, Usop Wilcha (Shy8), Pak Jabit (Man Kadir) dan Pak Abu (Zami Ismail) masih dikekalkan. Penggambaran sebahagiannya dijalankan di Hutan Ulu Kenas, Taiping.Hantu Kak Limah 2 janjikan kelainan Sinar Harian (31 Januari 2013). Dicapai pada 24 Ogos 2013. Husin, Mon dan Jin Pakai Toncit ditayangkan pada 7 Februari 2013.Mohd Al Qayum Al-Azizi (7 Februari 2013). Keharmonian Masyarakat Dalam 'Husin, Mon Dan Jin Pakai Toncit'  mSTAR Online. Dicapai pada 4 Julai 2017.

Hantu Kak Limah 3 (2018)

Kesinambungan ketiga Hantu Kak Limah telah diumumkan secara rasmi oleh Gayatri Su-Lin Pillai pada Februari 2013, beliau dipetik sebagai berkata: "Kami ada perancangan untuk hasilkan filem Hantu Kak Limah 3. Kami dah bincang dengan Mamat Khalid,”Raziatul Hanim A. Rajak (14 Februari 2013). Penerbit rancang Hantu Kak Limah 3 Sinar Harian. Dicapai pada 23 Jun 2018. Penggambaran dijalankan pada 19 Oktober 2017 di Taiping, Perak. Untuk filem ini, Kampung Pisang telah digugurkan. Hantu Kak Limah 3 ditayangkan pada 9 Ogos 2018 dan meraih kutipan pecah panggung sebanyak 32.5 jutahttp://www.astroawani.com/berita-hiburan/hantu-kak-limah-terus-pecah-panggung-raih-rm32-5-juta-184005 

Galeri

Siaran filem
Di Malaysia, ia ditayangkan pada 7 Januari 2015, melalui Astro Warna dan Astro Citra (dalam filem) pada 10:00 malam. Semasa pembuatan semula malaysia.

Rujukan

 Pautan luar 



Kategori:Filem 2010
Kategori:Filem Malaysia tahun 2010
Kategori:Filem bahasa Melayu
Kategori:Filem seram Malaysia
Kategori:Filem komedi Malaysia
Kategori:Filem komedi
Kategori:Filem arahan Mamat Khalid
Kategori:Filem terbitan Tayangan Unggul
Kategori:Rancangan Astro Warna